આ મંદિરમાં આજના દિવસે ખાસ બોર ઉછાળવાની પરંપરા ઘણા વર્ષોથી ચાલતી આવી છે, ભક્તોની સંતરામ મંદિરમાં એક આસ્થા એવી રહેલી છે કે પોષી પૂનમના દિવસે મંદિરમાં આવી બોર ઉછાળવાની માનતા રાખવામાં આવે તો ના બોલતું બાળક પણ બોલતું થઇ જાય છે અને જો કોઈ બાળક તોતડું બોલતું હોય તો તે પણ વ્યવસ્થિત કડકડાટ બોલતું પણ થઇ જાય છે, મોટાભાગના શ્રદ્ધાળુઓની આ માનતા સાચી પણ પાડવાના ઉદાહરણો સામે આવે છે જેના કારણે દર વર્ષે પોષી પૂનમના દિવસે ભક્તોની મોટી સંખ્યામાં ભીડ જામે છે અને દુરદુરથી શ્રદ્ધાળુઓ તેમજ આસપાસના ગામોના ભાવિક ભક્તો આજે મંદિરના પરિસરમાં સવારથી જ ભેગા થઈને બોર ઉછળતા હોય છે.